,,Kde len môže byť?´´ spýtal som sa mamy so smútkom v očiach. Tá len pokrútila hlavou. Rýchlo som sa obliekol a vybehol z domu. Niekde predsa musí byť. Začal som rozmýšľať o mieste, kde by som sa schoval keby som bol ním. Hlúpy nápad! Nie som predsa králik, a nie som Zajo. Ako som si mohol myslieť, že na to prídem? V schovávaní je fakt dobrý, no nikdy to dlho nevydrží, a keď ho to prestane baviť vždy sa ku mne vráti. Dnes však nie. A tak som začal prehľadávať miesta kde sme spolu chodili najčastejšie. Vybehol som na blízky kopec kde sme denne chodievali na prechádzky. Poobzeral som sa po okolí, no nikde som ho nevidel. Keby tu bol, určite by ku mne pribehol. Rozbehol som sa teda ďalej. Došiel som k nášmu pňu, pri ktorom sme sa často hrávali. Opäť nič. Začal som volať jeho meno, no môj hlas v ozvene nedostal žiadnu odpoveď. Prešiel som všetky ostatne miesta ktoré sme spolu navštívili. Slnko už pomaly zapadalo, bol čas vrátiť sa domov. Pomaly som sa teda vliekol. V tom ma napadlo ešte jedno miesto. S nádejou som sa rozbehol k rieke. Áno, tam kde sme sa prvý krát stretli. Našiel som ho tu pred rokom. Bol som akurát s otcom na prechádzke, keď sme začuli tiché pišťanie- volanie o pomoc. Pri rieke sme našli králička s nohou zakliesnenou pod konárom. Okamžite som mu pribehol na pomoc. Odvtedy sme sa stali najlepšími priateľmi a nerozlučnými spoločníkmi. Žeby nezabudol na tento deň? Idem to zistiť...Pribehol som k rieke a poobzeral sa. V tom som ho uvidel. Sedel presne na tom istom mieste, ako po prvý krát. Pozeral pred seba, no svet okolo nevnímal. Prisadol som si k nemu. Najskôr si ma nevšimol, ale po chvíli mi pribehol do náručia. Ešte chvíľu sme pozorovali západ slnka, v šere sme kráčali domov. Bol som rád, že som ho našiel. Veď, Čo by som bez neho robil?

**Chlapec s králikom ,AnnaMária Jagelková, 9.B**

**Jedného dňa Henry chcel,    
a tak kresbu vymyslel.    
Kresbu: Chlapec s králikom,    
nerobil to s pravítkom.    
Chlapec bielu košeľu mal,    
v ruke malého králika držal.    
Chlapec sa musel usmievať,    
Henry si dal záležať.    
Nakoniec z toho krásna kresba vznikla,    
autorovi žiadna chybička neunikla.**